钦定古今图书集成/明伦汇编/氏族典/第127卷 > 陈大纲
## 钦定古今图书集成/明伦汇编/氏族典/第127卷 > 陈大纲

按《陕西通志》：“大纲，震子，字廷宪，正德丁丑进士，授大
理评事。疑狱不片言而折，人咸惊服其能，擢山西佥
事。土豪陈卿据青羊山作乱，中外震恐，大纲作《平贼
方略》六篇，度地形险易，断山伐木，为飞梯，望楼出其
背，三军援攀而上。贼闻骇曰：‘官军飞上山也’。卿遂降。
时幸相抑之，命官覆勘，以不合勋格，竟不蒙赏。升密”
云兵备。时戴贵作乱，岁久不平，大纲至立保甲法，贵
遂获胁从各散去，邑赖以宁。大纲为人志大才雄，方
严直劲，真足任干城腹心之托。